ชุมนุมขับไล่ ประยุทธ์ออกไป ทวงคืนประชาธิปไตยที่รามคำแหง | 27 ก.พ. 63
นักศึกษาและประชาชนรวมตัวที่ลานพ่อขุนมหาวิทยาลัยรามคำแหง ภายใต้แฮชแท็ก #ลูกพ่อขุนไม่รับใช้เผด็จการ มีการตะโกนคำขวัญ ประยุทธ์ออกไป เผด็จการจงพินาศบนเวทีปราศรัย มีการหยิบยกหลายประเด็นตั้งแต่การเมืองในสภา เรื่องแหวนและนาฬิกาของ พล.อ.ประวิตร วงษ์สุวรรณ กรณีประวัติเกี่ยวข้องกับยาเสพติดของ รมช.เกษตร ธรรมนัส พรหมเผ่า ไปจนถึงปัญหาชายแดนใต้และการเสียชีวิตระหว่างถูกควบคุมตัวในค่ายทหารกรณีอับดุบเลาะ อีซอมูซอ และเหตุวิสามัญเยาวชนชาวลาหู่ ชัยภูมิ ป่าแสด้านธนวัฒน์ วงศ์ไชย อดีตประธานสภานิสิต จุฬาลงกรณ์มหาวิทยาลัย แกนนำจัดงานวิ่งไล่ลุง กทม. กล่าวว่า วันนี้มาให้กำลังใจเพื่อนๆ ที่รามคำแหง รู้สึกดีใจที่ประเทศนี้ยังมีความหวัง การที่คนิอกมามากขนาดนี้สะท้อนว่าคนทนไม่ไหว ผสมกับการอภิปรายไม่ไว้วางใจที่กำลังเกิดขึ้น ยิ่งจะทำให้เห็นว่ารัฐบาลบริหารประเทศล้มเหลวแค่ไหนซูกริฟฟี ลาแต ประธานสหพันธ์นักศึกษา PerMas หนึ่งในผู้ร่วมปราศรัยในงานกล่าวว่า รู้สึกดีที่ใจที่เห็นพลังของผู้ที่ไม่ยอมถูกรังแก ว่าวันนีเราจะไม่ยอมอีกต่อไปแล้วเราสื่อสาร บอกสังคมทั้งปาตานีและสังคมไทยส่วนใหญ่ว่า ถ้าประเทศยังไม่เป็นระบอบประชาธิปไตย ยังไม่พร้อม หรือเป็ยระบอบที่ไม่เคารพสิทธิ เสรีภาพของประชาชน สันติภาพชายแดนใต้ สันติภาพปาตานีจะไม่เกิดขึ้นหลายครั้งที่การทำกิจกรรมของเพื่อนนักศึกษาทั้งใน กทม. และในพื้นที่ชายแดนใต้ ถูกกดดัน คุกคามจากเจ้าหน้าที่มาโดยตลอด ทำให้พื้นที่การแสดงออกของประชาชนลดลงไปด้วยพ.ต.อ.เลิศศักดิ์ เขียมทรัพย์ ผกก.สน. หัวหมาก ระบุว่า เจ้าหน้าที่ตำรวจมาวันนี้เพื่อนำกำลังมาดูแลความเรียบร้อย ไม่มีอะไร เพราะผู้ชุมนุมมาใช้สิทธิ เสรีภาพตามรัฐธรรมนูญ เมื่อถามว่านำเจ้าหน้าที่ตำรวจมากี่นาย พ.ต.อ.เลิศศักดิ์ระบุว่า แฝงๆ มา เพราะกลัวว่าจะมีมือที่สามไอซ์ เมย์ และ สายฟ้า นักศึกษามหาวิทยาลัยรามคำแหง คณะสื่อสารมวลชนปีที่ 3 เข้าร่วมกิจกรรมทางการเมืองครั้งแรก ผลัดกันเล่าจนได้ความว่า ที่มาวันนี้เพราะทนไม่ไหวกับสถานการณ์ประเทศที่ย่ำแย่ เศรษฐกิจตกต่ำ ราคาอาหารแพง อย่างข้าวกล่องในย่านรอบมหาวิทยาลัยจากเดิมราคา 25 บาทก็กลายเป็น 45 บาทแล้ว พวกเขาบอกด้วยว่ารู้สึกชอบที่เห็นคนมาร่วมกิจกรรมมากมายขนาดนี้ และอย่างน้อยก็มีคนที่เห็นด้วยกับเราในช่วงท้ายเวทีมีการร้องเพลงเพื่อมวลชน พร้อมเปิดแฟลชแทนแสงเทียน ก่อนเลิกกิจกรรมในเวลา 18.30 น.
นักศึกษาและประชาชนรวมตัวที่ลานพ่อขุนมหาวิทยาลัยรามคำแหง ภายใต้แฮชแท็ก #ลูกพ่อขุนไม่รับใช้เผด็จการ มีการตะโกนคำขวัญ ประยุทธ์ออกไป เผด็จการจงพินาศบนเวทีปราศรัย
มัลติมีเดีย,นักศึกษาประท้วง,นักศึกษา,ลูกพ่อขุนไม่รับใช้เผด็จการ,มหาวิทยาลัยรามคำแหง,ชุมนุม